NARIADENIE KOMISIE (ES) č. 173/2009
zo 4. marca 2009,
ktorým sa stanovujú dovozné clá uplatniteľné na polobielenú alebo bielenú ryžu od 5. marca 2009
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä jeho článok 139,
keďže:
(1)
Na základe informácií odovzdaných príslušnými orgánmi Komisia konštatuje, že dovozné povolenia na polobielenú alebo bielenú ryžu s číselným znakom KN 1006 30 sa vydali na množstvo 160 203 ton na obdobie od 1. septembra 2008 do 28. februára 2009. Dovozné clo na polobielenú alebo bielenú ryžu s číselným znakom KN 1006 30 sa preto musí zmeniť a doplniť.
(2)
Keďže sa uplatniteľné clo musí stanoviť v lehote desiatich dní od konca vyššie uvedeného obdobia, toto nariadenie by malo nadobudnúť účinnosť okamžite,
PRIJALA TOTO NARIADENIE:
Článok 1
Dovozné clo uplatniteľné na polobielenú alebo bielenú ryžu s číselným znakom KN 1006 30 je 145 EUR na tonu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. marca 2009